
10 DR 31.10.2012 

 
 Tuan Yang di-Pertua, dalam sistem Kerajaan Malaysia, Jemaah Menteri 
mempunyai kuasa untuk meluluskan semua FTA. Namun demikian, ingin dimaklumkan 
bahawa pendirian Malaysia dalam rundingan diambil setelah mengadakan perbincangan 
dengan semua pihak iaitu kementerian-kementerian dan agensi-agensi kerajaan, pihak 
swasta dan juga badan bukan kerajaan. Jemaah Menteri juga dimaklumkan mengenai 
perkembangan rundingan sebaik sahaja setiap rundingan selesai. Sekiranya terdapat isu-
isu yang memerlukan keputusan kerajaan, ianya dibawa untuk pertimbangan Jemaah 
Menteri. Di samping itu, kerajaan juga sentiasa memberi penjelasan dari semasa ke 
semasa di Dewan Rakyat dan Dewan Negara semasa soal jawab dan perbahasan lain. 
Sekian, terima kasih. 

 Tuan William Leong Jee Keen [Selayang]: Terima kasih Tuan Yang di-Pertua. 
TPP ini adalah didakwa bahawa perundingan hendaklah dibuat dengan cara rahsia, secret 
negotiations, dengan ada terma-terma yang memihak kepada syarikat besar di Amerika 
Syarikat. Contoh yang diberikan ialah tentang undang-undang yang hendak dipinda untuk 
menjaga kepentingan syarikat dengan ada pattern, melanjutkan tempoh masa. Ini memberi 
kesan kepada ubat generik.  

 Contohnya, sepuluh tahun yang lalu ubat untuk HIV-AIDS adalah berharga 
RM31,000 seorang setahun. Dengan adanya ubat generik yang setaraf dengan ubat tulen, 
harga hari ini ialah RM186 sahaja seorang setahun. Kalau kerajaan bersetuju dengan 
pindaan yang ditekan oleh syarikat ini, ini menunjukkan bahawa terma-terma ini dengan 
izin, bias in favor of corporate greed over human need. Ini kerana rakyat tidak lagi mampu 
untuk membeli rawatan dengan harga yang tinggi. Oleh sebab itu saya meminta kerajaan- 
mengapa terma-terma ini tidak dijelaskan kepada rakyat supaya mereka yang terjejas boleh 
memberikan pendapat dan maklum balas untuk membantu kerajaan di dalam perundingan? 

 Perkara yang kedua ialah tentang lagi satu inisiatif yang dipanggil investor-state 
dispute system di mana syarikat swasta dapat membuat tuntutan kepada kerajaan untuk 
membayar kerugian atas dasar dan langkah-langkah yang dibuat. Contohnya ialah, syarikat 
tembakau boleh mendakwa dan menuntut kepada kerajaan tentang dasar untuk 
mengurangkan merokok. Ini akan menjadi satu kesan kepada kita kalau syarikat tembakau 
dapat membuat tuntutan. Inilah soalan saya.  

 Dato’ Jacob Dungau Sagan: Terima kasih Yang Berhormat Selayang atas soalan 
itu tadi. Memang tidak benar TPP ini bukan membantu. Memang tidak benar TPP ini bukan 
diadakan untuk membantu syarikat besar daripada Amerika Syarikat. Apa yang sebenarnya 
ialah seperti mana yang saya sebutkan tadi dalam hal generic drugs dan juga harta intelek 
ini tadi, perkara ini telah dijawab dalam ucapan penggulungan atau perbahasan yang kita 
beri pada 16 Oktober, jam 4.15 petang semasa membahaskan di peringkat dasar dahulu. 
Oleh yang demikian, saya tidak ingin mengulang lagi jawapan tersebut oleh kerana ini akan 
makan masa yang panjang.  

 Kedua itu tadi ialah dari segi ISDS itu tadi. Begitu juga saya rasa dari investor-state 
dispute settlement. Dalam rundingan ini, saya ingin terangkan sedikit bab pelaburan dalam 
perundingan Perjanjian Perkongsian Trans-Pacific atau dengan izin, TPP ini yang masih 
lagi dalam peringkat perbincangan. Cadangan prinsip-prinsip dalam bab pelaburan akan 
dianalisa dengan teliti dan terperinci sebelum sebarang pendirian diambil dalam proses 
rundingan. 

 Peruntukan investor-state dispute settlement (ISDS) dengan izin, yang 
membenarkan pelabur untuk mendakwa dan menuntut pampasan daripada kerajaan di 
Tribunal Antarabangsa tidak seharusnya ditolak. ISDS memberi keyakinan kepada pelabur-
pelabur bahawa pelaburan mereka terjamin dan mereka mempunyai saluran untuk 
menuntut pampasan sekiranya pelaburan mereka terjejas akibat tindakan yang diambil oleh 
kerajaan negara di mana mereka melabur. Ini juga adalah terpakai kepada pelabur-pelabur 
Malaysia yang melabur di luar negara.  

 Pelabur perlu membuktikan kerugian yang ditanggung disebabkan oleh suatu 
tindakan kerajaan yang melanggar perjanjian pelaburan. Pihak yang bertelagah juga diberi 
satu peluang untuk menyelesaikan pertikaian melalui konsultasi, perundingan, pendamaian, 
penghantaran atau mana-mana cara lain yang ditetapkan di dalam peruntukan FTA. Ini 
memberikan kerajaan fleksibiliti untuk menyelesaikan sesuatu kes tanpa dibawa ke tribunal. 
Hak pihak kerajaan tidak akan terjejas atau dihadkan kerana kepentingan negara masih 
dilindungi melalui pemakaian senarai pengecualian dalam bab pelaburan.  



Tuan Yang di-Pertua, dalam sistem Kerajaan Malaysia, Jemaah Menteri mempunyai kuasa untuk meluluskan semua FTA. Namun demikian, ingin dimaklumkan bahawa pendirian Malaysia dalam rundingan diambil setelah mengadakan perbincangan dengan semua pihak iaitu kementerian-kementerian dan agensi-agensi kerajaan, pihak swasta dan juga badan bukan kerajaan. Jemaah Menteri juga dimaklumkan mengenai perkembangan rundingan sebaik sahaja setiap rundingan selesai. Sekiranya terdapat isu- isu yang memerlukan keputusan kerajaan, ianya dibawa untuk pertimbangan Jemaah Menteri. Di samping itu, kerajaan juga sentiasa memberi penjelasan dari semasa ke semasa di Dewan Rakyat dan Dewan Negara semasa soal jawab dan perbahasan lain. Sekian, terima kasih. Tuan William Leong Jee Keen [Selayang]: Terima kasih Tuan Yang di-Pertua. TPP ini adalah didakwa bahawa perundingan hendaklah dibuat dengan cara rahsia, secret negotiations, dengan ada terma-terma yang memihak kepada syarikat besar di Amerika Syarikat. Contoh yang diberikan ialah tentang undang-undang yang hendak dipinda untuk menjaga kepentingan syarikat dengan ada pattern, melanjutkan tempoh masa. Ini memberi kesan kepada ubat generik. Contohnya, sepuluh tahun yang lalu ubat untuk HIV-AIDS adalah berharga RM31,000 seorang setahun. Dengan adanya ubat generik yang setaraf dengan ubat tulen, harga hari ini ialah RM186 sahaja seorang setahun. Kalau kerajaan bersetuju dengan pindaan yang ditekan oleh syarikat ini, ini menunjukkan bahawa terma-terma ini dengan izin, bias in favor of corporate greed over human need. Ini kerana rakyat tidak lagi mampu untuk membeli rawatan dengan harga yang tinggi. Oleh sebab itu saya meminta kerajaan- mengapa terma-terma ini tidak dijelaskan kepada rakyat supaya mereka yang terjejas boleh memberikan pendapat dan maklum balas untuk membantu kerajaan di dalam perundingan?. Perkara yang kedua ialah tentang lagi satu inisiatif yang dipanggil investor-state dispute system di mana syarikat swasta dapat membuat tuntutan kepada kerajaan untuk membayar kerugian atas dasar dan langkah-langkah yang dibuat. Contohnya ialah, syarikat tembakau boleh mendakwa dan menuntut kepada kerajaan tentang dasar untuk mengurangkan merokok. Ini akan menjadi satu kesan kepada kita kalau syarikat tembakau dapat membuat tuntutan. Inilah soalan saya. Dato' Jacob Dungau Sagan: Terima kasih Yang Berhormat Selayang atas soalan itu tadi. Memang tidak benar TPP ini bukan membantu. Memang tidak benar TPP ini bukan diadakan untuk membantu syarikat besar daripada Amerika Syarikat. Apa yang sebenarnya ialah seperti mana yang saya sebutkan tadi dalam hal generic drugs dan juga harta intelek ini tadi, perkara ini telah dijawab dalam ucapan penggulungan atau perbahasan yang kita beri pada 16 Oktober, jam 4.15 petang semasa membahaskan di peringkat dasar dahulu. Oleh yang demikian, saya tidak ingin mengulang lagi jawapan tersebut oleh kerana ini akan makan masa yang panjang. Kedua itu tadi ialah dari segi ISDS itu tadi. Begitu juga saya rasa dari investor-state dispute settlement. Dalam rundingan ini, saya ingin terangkan sedikit bab pelaburan dalam perundingan Perjanjian Perkongsian Trans-Pacific atau dengan izin, TPP ini yang masih lagi dalam peringkat perbincangan. Cadangan prinsip-prinsip dalam bab pelaburan akan dianalisa dengan teliti dan terperinci sebelum sebarang pendirian diambil dalam proses rundingan. Peruntukan investor-state dispute settlement (ISDS) dengan izin, yang membenarkan pelabur untuk mendakwa dan menuntut pampasan daripada kerajaan di Tribunal Antarabangsa tidak seharusnya ditolak. ISDS memberi keyakinan kepada pelabur- pelabur bahawa pelaburan mereka terjamin dan mereka mempunyai saluran untuk menuntut pampasan sekiranya pelaburan mereka terjejas akibat tindakan yang diambil oleh kerajaan negara di mana mereka melabur. Ini juga adalah terpakai kepada pelabur-pelabur Malaysia yang melabur di luar negara. Pelabur perlu membuktikan kerugian yang ditanggung disebabkan oleh suatu tindakan kerajaan yang melanggar perjanjian pelaburan. Pihak yang bertelagah juga diberi satu peluang untuk menyelesaikan pertikaian melalui konsultasi, perundingan, pendamaian, penghantaran atau mana-mana cara lain yang ditetapkan di dalam peruntukan FTA. Ini memberikan kerajaan fleksibiliti untuk menyelesaikan sesuatu kes tanpa dibawa ke tribunal. Hak pihak kerajaan tidak akan terjejas atau dihadkan kerana kepentingan negara masih dilindungi melalui pemakaian senarai pengecualian dalam bab pelaburan.